Direcţia Generală de Asistenţă Socială 
                            S.C.                                                S.R.L.
      şi Protecţia Copilului Prahova
                                                                         
Nr. ___________  /________________

                                    Nr._____________ / ______________

CONTRACT DE SERVICII

Servicii de dirigenție de șantier în cadrul proiectului „Închiderea Centrului de Plasament din cadrul Complexului de Servicii Comunitare Sf. Andrei Ploiești prin înființarea a două case de tip familial și a unui centru de zi în orasul Boldesti Scaeni”.

Cod CPV: 71520000-9 - Servicii de supraveghere a lucrărilor (Rev.2)

1. Părţile contractante


 În temeiul dispoziţiilor Legii nr. 98/2016 privind achiziţiile publice, cu modificările si completările ulterioare, s-a încheiat prezentul contract de prestări servicii, între:
     Direcţia Generală de Asistenţă Socială şi Protecţia Copilului Prahova cu sediul în Ploieşti, Şoseaua Vestului, nr. 14–16, jud. Prahova, cod poştal 100298, telefon / fax: 0244 - 586100, 511400, Cod fiscal nr. 9770267,  reprezentată prin Director Executiv Călin Viorel, în calitate de achizitor , pe de o parte,
şi
      S.C. __________________S.R.L. cu sediul în loc. __________, Str. ____________, nr._______, cod postal ________, tel. ________, e-mail: ___________, număr de înregistrare Registrul Comertului: __________, cod fiscal ________, cont IBAN nr. ________________ deschis la Trezoreria _________, reprezentată prin _______________, în calitate de prestator, pe de altă parte.
2. Definiţii 

2.1 - În prezentul contract următorii termeni vor fi interpretaţi astfel:

a) contract - prezentul contract şi toate anexele sale;

b) achizitor şi prestator - părţile contractante, aşa cum sunt acestea numite în prezentul contract;

c) preţul contractului - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d) servicii - activităţi a căror prestare face obiect al contractului; 

e) produse - echipamentele, maşinile, utilajele, piesele de schimb şi orice alte bunuri cuprinse în anexa/anexele la prezentul contract şi pe care prestatorul are obligaţia de a le furniza aferent serviciilor prestate conform contractului;

f) forţa majoră - reprezintă o împrejurare de origine externă, cu caracter extraordinar, absolut imprevizibilă şi inevitabilă, care se află în afara controlului oricărei părţi, care nu se datorează greşelii sau vinei acestora, şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

g) zi - zi calendaristică; an - 365 de zile.

3. Interpretare

3.1 - În prezentul contract, cu excepţia unei prevederi contrare, cuvintele la forma singular vor include forma de plural şi vice versa, acolo unde acest lucru este permis de context.

3.2 - Termenul “zi”sau “zile” sau orice referire la zile reprezintă zile calendaristice dacă nu se specifică în mod diferit.

Clauze obligatorii

4. Obiectul şi preţul contractului
4.1. - Prestatorul se obligă să presteze, servicii de dirigenţie de şantier pentru proiectul ,, Închiderea Centrului de Plasament din cadrul Complexului de Servicii Comunitare Sf. Andrei Ploiești prin înființarea a două case de tip familial și a unui centru de zi în orasul Boldesti Scaeni” în perioada convenită şi în conformitate cu obligaţiile asumate prin prezentul contract.
4.2. - Achizitorul se obligă să plătească prestatorului preţul convenit pentru serviciile prestate în sumă totală de __________ lei, fara TVA, la care se adauga TVA in valoare de ____________
5. Durata contractului 
5.1 - (1) Contractul intră în vigoare la data semnării acestuia de către ambele părți, până la recepţia finală a lucrarilor de execuţie, respectiv expirarea perioadei de garanție a lucrărilor.
         (2) Executarea acestuia începe, după constituirea garanţiei de bună execuţie în condiţiile Art.10, de la data transmiterii ordinului de începere pentru prestarea serviciilor de dirigenţie de şantier, care va coincide cu data emiterii ordinului de începere a lucrărilor.
5.2. - Contractul se consideră finalizat după semnarea, fără obiecţiuni, a Procesului-Verbal de Recepţie Finală la expirarea duratei de garanţie acordată lucrărilor. 
5.3 - Prelungirea termenelor de execuţie a lucrărilor de construcţie va conduce la prelungirea contractului cu aceeaşi perioadă, fără majorarea valorii contractului.
6. Documentele contractului

6.1 - Documentele contractului sunt:

- caietul de sarcini nr____________- Anexa nr.1
- propunerea financiară, - Anexa nr.2
- garanţia de bună execuţie - Anexa nr.3
              - alte documente, dupa caz.
7. Obligaţiile principale ale prestatorului

7.1. - Prestatorul se obligă să presteze Servicii de dirigenţie de şantier pentru proiectul ,, Închiderea Centrului de Plasament din cadrul Complexului de Servicii Comunitare Sf. Andrei Ploiești prin înființarea a două case de tip familial și a unui centru de zi în orasul Boldesti Scaeni”, în conformitate cu cerinţele Caietului de sarcini nr___________.
7.2. - Prestatorul se obligă să presteze serviciile la standardele şi/sau performanţele prezentate în propunerea tehnică, anexă la contract. 

7.3. -  Prestatorul se obligă să despăgubească achizitorul împotriva oricăror:
i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi

ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

7.4. -  Prestatorul se obligă să asigure prezenţa/supravegherea permanentă pe parcursul executării lucrărilor şi să respecte toate prevederile Caietului de sarcini, anexat la prezentul contract, și anume:
a) Dirigintele  de Şantier va trebui să asiste Beneficiarul în administrarea contractului de lucrări şi să sprijine echipa de implementare a proiectului. Acesta trebuie să acţioneze ca reprezentant al Beneficiarului în relaţia cu Constructorul, Proiectantul, Furnizorii, Subcontractanţii, în concordanţă cu condiţiile Contractului de finanţare şi ale legislaţiei specifice pentru execuţia de lucrări;

b) Dirigintele de Şantier va verifica şi aviza graficul de eşalonare al lucrării (programul de lucrări) înaintat de către Constructor;

c) Dirigintele de Şantier va avea responsabilitatea întocmirii Certificatelor Intermediare de Plată pentru lucrările executate de Constructor și va verifica Situaţiile de plată lunare înaintate de către Constructor;

d) Dirigintele de Şantier are obligaţia de a deschide Jurnalul de şantier al lucrării şi de a înregistra zilnic toate informaţiile relevante care ar putea, la un moment dat, să se dovedească foarte utile pentru rezolvarea problemelor de orice natură sau pentru rezolvarea reclamaţiilor ce ar putea apărea cu privire la execuţia lucrărilor;

e)Dirigintele de Şantier va avea responsabilitatea organizării întâlnirilor de lucru săptămânale (comandamente), precum şi ori de câte ori este nevoie în timpul execuţiei lucrărilor, cu Beneficiarul şi Constructorul;
f) Dirigintele de șantier va întocmi rapoartele de activitate lunare care vor conţine detalierea tuturor lucrărilor executate în luna raportată şi să descrie, din punct de vedere financiar şi fizic, stadiul lor curent și raportul final, la terminarea lucrărilor;
g) alte atribuții care privesc prestarea serviciilor pentru fazele tipice ale unui proiect: pre-construcţia lucrărilor, mobilizarea, execuţia lucrărilor, recepţia lucrărilor, perioada de garanţie (de notificare a defectelor) așa cum sunt ele prevăzute în Caietul de sarcini şi în legislaţia specială în vigoare.
7.5. - Prestatorul, prin activitatea de Dirigenţie de şantier pe care o prestează, asigură achizitorul că Executantul, căruia i-a fost atribuit contractul de execuţie lucrări, îşi va îndeplini toate responsabilităţile asumate prin contract, va respecta prevederile legale, reglementările tehnice şi caietele de sarcini.

7.6. - Dirigintele de şantier răspunde, conform prevederilor legale, în cazul neducerii la îndeplinire a obligaţiilor prevăzute în prezentul contract, precum şi în cazul neasigurării din culpa lui a realizării nivelului calitativ al lucrărilor prevăzute în proiect, caiete de sarcini, în reglementările tehnice în vigoare şi în contract.
7.7. - Prestatorul are obligaţia de a presta serviciile prevăzute în contract cu profesionalism, promptitudine, fidelitate, respectarea legalităţii şi imparţialitate atât faţă de achizitor cât şi faţă de Constructor, Furnizori şi Proiectant.

7.8. - Prestatorul are obligaţia de a asigura disponibilitatea informaţiilor şi documentelor referitoare la proiect, cu ocazia misiunilor de control desfăşurate de Autoritatea de Management pentru Programul Operaţional Regional 2014-2020/Organismul  Intermediar sau alte structuri cu competenţe de control şi recuperarea debitelor aferente fondurilor europene şi/sau fondurilor publice naţionale aferente acestora, după caz.
8. Obligaţiile principale ale achizitorului

8.1. – Achizitorul se obligă să plătească preţul convenit în prezentul contract pentru serviciile prestate, în termen de 30 zile de la data primirii, la registratura D.G.A.S.P.C. Prahova, următoarelor documente:

           - factura de prestari servicii (si anexat calculul facturării);

         - raportul de activitate lunar;

         - copie dupa situaţia de plată a lucrărilor executate de către constructor.

8.2. - Achizitorul se obligă să plătească preţul către prestator pe baza documentelor justificative menţionate anterior şi va confirma/accepta decontarea. Termenul de confirmare este de 5 zile de la data predării acestora.

8.3. -  Decontarea serviciului de dirigenţie se va face proporţional din valoarea ofertată, prin raportare la valoarea lucrărilor realizate de constructor şi aprobate la decontare, conform formulei de calcul din Caietul de sarcini.
8.4. - Achizitorul se obligă să recepţioneze serviciile prestate în termenul convenit.

9. Sancţiuni pentru neîndeplinirea culpabilă a obligaţiilor 

9.1 - În cazul în care, din vina sa exclusivă, prestatorul nu reuşeşte sa-şi execute obligaţiile asumate prin contract, atunci achizitorul are dreptul de a deduce din preţul contractului, ca penalităţi, o suma echivalenta cu o cota procentuală de 0,1% din preţul contractului, pentru fiecare zi de întârziere, până la îndeplinirea efectivă a obligaţiilor contractuale.
9.2 - În cazul în care achizitorul nu onorează facturile în termen de 30 de zile de la expirarea perioadei convenite, atunci acesta are obligaţia de a plati ca penalităţi o suma echivalenta cu o cota procentuală de 0,1% din plata neefectuată, pentru fiecare zi de întârziere, până la îndeplinirea efectivă a obligaţiilor contractuale.
9.3. - Achizitorul îşi rezervă dreptul de a renunţa oricând la contract, printr-o notificare scrisă, adresată prestatorului, fără nicio compensaţie, dacă acesta din urma da faliment, cu condiţia ca aceasta anulare sa nu prejudicieze sau sa afecteze dreptul la acţiune sau despăgubire pentru achizitor. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

9.4. - Pact comisoriu - Neexecutarea sau executarea necorespunzatoare a obligaţiilor asumate prin prezentul contract de către una dintre părţi, respectiv de către prestator a obligaţiilor principale prevazute la art.7, iar de către achizitor a obligaţiilor prevazute la art. 8, dă dreptul celeilalte părţi de a considera contractul de plin drept reziliat, fără judecată, fără punerea în întarziere şi fără îndeplinirea altor formalităţi prealabile, precum şi de a pretinde plata de daune-interese în cuantum de 20% din preţul contractului.
Clauze specifice

10. Garanţia de bună execuţie a contractului
10.1 - Prestatorul are obligaţia de a constitui garanţia de bunã execuţie a contractului în termen de cel mult 5 zile lucrătoare de la semnarea de către ambele părţi a contractului, în  conformitate cu prevederile art. 39 şi 40 din HG nr. 395/2016. Cuantumul garanţiei de bună execuţie este 10 % din valoarea contractului fără T.V.A. respectiv __________ lei. 
10.2 - Achizitorul are dreptul de a emite pretenţii asupra garanţiei de bună execuţie, oricând pe parcursul îndeplinirii contractului de achiziţie public, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate. 

10.3 - Achizitorul se obligă să restituie garanţia de bună execuţie în termen de 14 zile de la data emiterii raportului final de supervizare/expirarea duratei de garanţie acordată lucrării în cauză.

11. Alte responsabilităţi ale prestatorului

11.1 - (1) Prestatorul are obligaţia de a executa serviciile prevăzute în contract cu profesionalismul şi promptitudinea cuvenite angajamentului asumat şi în conformitate cu propunerea sa tehnică.

            (2) Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă, cerute de şi pentru contract.

11.2 - Prestatorul este pe deplin responsabil pentru prestarea serviciilor şi este răspunzător atât de siguranţa tuturor operaţiunilor şi metodelor de prestare utilizate, cât şi de calificarea în domeniile serviciilor pe care le va superviza,  pe toată durata contractului.

12. Alte responsabilităţi ale achizitorului

12.1 - Achizitorul se obligă să pună la dispoziţia prestatorului orice facilităţi şi/sau informaţii pe care acesta le va solicita şi pe care le consideră necesare pentru îndeplinirea contractului.

13. Recepţie şi verificări 

13.1 - Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din Caietul de sarcini, anexe ale prezentului contract. 

13.2 - Verificările vor fi efectuate de către achizitor prin reprezentanţii săi împuterniciţi, în conformitate cu prevederile din prezentul contract. Achizitorul are obligaţia de a notifica în scris prestatorului identitatea persoanelor împuternicite pentru acest scop.
14. Personalul

14.1. - Dirigintele de şantier este răspunzător pentru îndeplinirea sarcinilor specifice postului, pentru capacitatea și specializarea necesară supervizării şi inspectării lucrărilor.

15. Începere, finalizare, întârzieri
15.1. - (1) Prestatorul are obligaţia de a începe prestarea serviciilor la data primirii Ordinului de începere pentru prestarea serviciilor. 

            (2) În cazul în care prestatorul suferă întârzieri datorate în exclusivitate achizitorului, părţile vor stabili de comun acord prelungirea perioadei de prestare a serviciului; 

15.2. - (1) Serviciile prestate în baza contractului sau, dacă este cazul, oricare fază a acestora prevăzută a fi terminată într-o perioadă stabilită, trebuie finalizate în termenul convenit de părţi.

             (2) În cazul în care: 

i) orice motive de întârziere, ce nu se datorează prestatorului, sau

ii) alte circumstanţe neobişnuite susceptibile de a surveni, altfel decât prin încălcarea contractului de către prestator, îndreptăţesc prestatorul de a solicita prelungirea perioadei de prestare a serviciilor sau a oricărei faze a acestora, atunci părţile vor revizui, de comun acord, perioada de prestare şi vor semna un act adiţional. 

15.3. - Dacă pe parcursul îndeplinirii contractului prestatorul nu respectă timpul de lucru stabilit și asumat, acesta are obligaţia de a notifica acest lucru, în timp util, achizitorului. Modificarea datei/perioadelor de prestare asumate se face cu acordul părţilor, prin act adiţional.

15.4. - În afara cazului în care achizitorul este de acord cu o prelungire a termenului de prestare a serviciilor ce fac obiectul prezentului contract, orice întârziere în îndeplinirea contractului dă dreptul achizitorului de a solicita penalităţi prestatorului. 
16. Încetarea şi rezilierea contractului 

16.1. - Prezentul contract încetează prin executarea tuturor obligaţiilor părţilor. 

16.2. - Nerespectarea de către una dintre părti, din culpa sa exclusivă, a obligaţiilor asumate prin prezentul contract, dă dreptul celeilalte părţi  de a rezilia contractul şi de a pretinde plata de daune-interese. 
16.3. - Rezilierea va opera de plin drept la expirarea unui termen de 10 zile de la transmiterea notificarii scrise de către partea lezată, dacă partea în culpă nu-şi îndeplineste obligaţiile asumate in acest termen.

16.4. - Achizitorul îşi rezervă dreptul de a denunţa unilateral contractul de servicii, în cel mult 30 de zile de la apariţia unor circumstanţe care nu au putut fi prevăzute la data incheierii contractului, şi care conduc la modificarea clauzelor contractuale în aşa masură încât indeplinirea contractului respectiv ar fi contrară interesului public.

16.5. - Achizitorul are dreptul de a anula oricând contractul, printr-o notificare scrisă adresată prestatorului, fără nici o compensaţie, dacă acesta dă faliment sau este insolvabil, cu condiţia ca aceasta anulare să nu prejudicieze sau să afecteze dreptul la acţiune sau despagubire pentru achizitor.

16.6. - Prestatorul are dreptul de a pretinde numai plata corespunzatoare pentru partea din contract  îndeplinită până la data denunţării unilaterale a contractului.

16.7. - Părţile au convenit de comun acord ca prezentul contract să înceteze de plin drept, fără punerea in întârziere a Prestatorului sau fără alte formalităţi şi fără intervenţia instanţei de judecată,  dacă prestatorului îi sunt retrase sau nu obține autorizaţiile, avizele sau orice alte documente necesare executării obligațiilor contractuale, prevăzute în ofertă.
16.8 – Incălcarea de către una dintre părţi a obligaţiilor sale, după ce a fost notificată, in scris, de cealaltă parte, ca o nouă nerespectare a obligaţiilor contractuale, va conduce la rezilierea contractului.

16.9. - Rezilierea prezentului contract nu va avea nici un efect asupra obligațiilor deja scadente între părțile contractante.

16.10. - Prevederile prezentului capitol nu înlătură răspunderea părții care în mod culpabil a cauzat rezilierea contractului.

17. Ajustarea preţului contractului

17.1 - Preţul contractului nu se ajustează, el va rămâne ferm pe toată perioada de derulare a contractului.

18. Cesiunea

18.1. -  Oricare dintre parţile contractante are dreptul de a cesiona creanţele născute din prezentul contract, dar numai după primirea acordului scris al celeilalte parţi , sub sancţiunea rezilierii contractului în condiţiile prevăzute de art. 9.4.

19. Forţa majoră

19.1. - Forţa majoră este constatată de o autoritate competentă.

19.2. - Forţa majoră exonerează parţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

19.3. - Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.
19.4. - Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

19.5. - Partea contractantă care invocă forţa majoră are obligaţia de a notifica celeilalte părţi încetarea cauzei acesteia în maximum 15 zile de la încetare.

19.6. - Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte părţi încetarea de drept a prezentului contract, fără ca vreuna din părţi să poată pretindă celeilalte daune-interese.

20. Soluţionarea litigiilor

20.1. - Achizitorul şi prestatorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

20.2. - Dacă, după 15 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecatoreşti competente din România. 

21. Limba care guvernează contractul
21.1. -  Limba care guvernează contractul este limba română.

22. Comunicări

22.1. -  (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

           (2) Orice document scris trebuie înregistrat atât în momentul transmiterii, cât şi în momentul primirii.

22.2. - Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

23. Legea aplicabilă contractului
23.1. - Contractul va fi interpretat conform legilor din România.

           Părţile au înteles să încheie azi, ______________, prezentul contract în 2 (două) exemplare. 

    Achizitor,                              



                       PRESTATOR,

 Direcţia Generală de Asistenţă Socială 
                                 S.C.  ______________________ S.R.L.

      şi Protecţia Copilului Prahova 





            DIRECTOR EXECUTIV,




            ADMINISTRATOR,

              Bocioacă Alexandru Ion




        
              Direcţia Economică,

        Director Executiv Adjunct

              Berceanu Adriana
Vizat C.F.P., 








Vizat pentru legalitate,

Consilier juridic – Tanase Carmen
Manager proiect – Stinga Elena
Întocmit,

Responsabil achiziții pubice – Bodea Laurentiu

